ROXIE NAFOUSI

MANIFESZTÁCIÓ

7 LÉPÉS A LEHETŐ
LEGJOBB ÉLETHEZ

ÉDESVÍZ KIADÓ
BUDAPEST

A fordítás az alábbi kiadás alapján készült:

Roxie Nafousi / Manifest

First published as MANIFEST in 2022 by Michael Joseph.

Michael Joseph is part of the Penguin Random House group
of companies whose addresses can be found at
global.penguinrandomhouse.com

Fordító

Csengeriné Erdő Orsolya

Szerkesztő

Barsi Nikoletta

Olvasószerkesztő

Szilasi Éva

Copyright © Roxie Nafousi, 2022

Hungarian translation © Csengeriné Erdő Orsolya, 2022

Hungarian edition © Édesvíz Kft., 2022

Cover design © Édesvíz Kft., 2022

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és műszaki vezető: Dudich Ákos

Tipográfia: Alinea Kft.

Borítóterv: Édesvíz Kiadó

Elektronikus formátum
Békyné Kiss Adrien

ISBN 978-963-507-339-9 (epub)

ISBN 978-963-507-340-5 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

A fiamnak, Wolfe-nak:

Légy az, aki lenni akarsz!

TARTALOM

BEVEZETÉS

Az én manifesztációs utam

A manifesztáció tudománya

Az univerzum

Manifesztálj Roxie-val: A közösség

1. LÉPÉS: Legyen határozott elképzelésed

2. LÉPÉS: Szabadulj meg a félelemtől és kétségtől

Az önszeretet fejlesztése és gyakorlása

3. LÉPÉS: A viselkedésed összehangolása

4. LÉPÉS: Az univerzum próbatételeinek teljesítése

5. LÉPÉS: A hála elfogadása (fenntartások nélkül)

6. LÉPÉS: Irigységből inspiráció

7. LÉPÉS: Az univerzumba vetett bizalom

UTÓSZÓ

KÖSZÖNETNYILVÁNÍTÁS

BEVEZETÉS

MANIFESZTÁLNI:

Valamit megtörténtté tenni

A manifesztálás az a képesség, hogy pontosan olyan életet teremtsünk, amilyet szeretnénk. Az a képesség, hogy bármit magunkhoz vonzhatunk, amit szeretnénk, és ily módon a saját történetünk szerzőjévé válhatunk. Teljesen úgy néz ki és olyan érzés, mintha varázslat lenne, mi pedig mind varázslók.

AZ ÉN MANIFESZTÁCIÓS UTAM

2018 májusában az életem teljesen másképp nézett ki, mint most. Huszonhét éves voltam, és fogalmam sem volt, mit akarok kezdeni az életemmel; nem volt munkám, célom, nem tudtam, merre akarok menni. Több mint egy évtizede küzdöttem a depresszióval, és majdnem ugyanennyi ideje vergődtem a függőség szorításában. Az idő nagy részében nyomasztóan szomorú voltam, az önértékelésem a nullával volt egyenlő, és egy sor sikertelen kapcsolatot követően nagyon magányosnak éreztem magam.

Éppen akkor tértem haza Thaiföldről, ahol azért töltöttem egy hónapot, hogy elvégezzek egy jógaoktatói tanfolyamot. Abban a reményben vágtam ebbe bele, hogy amellett, hogy szerzek egy képesítést, amivel esetleg kiépíthetek valamiféle karriert, talán a városi élet kísértésétől távol képes leszek feldolgozni magamban a fájdalmat, és változtatni hedonista, bulizós életmódomon. Azonban a Londonba való hazatérésem után huszonnégy óra sem telt el, amikor újra a régi körforgásban találtam magam; dohányoztam, ittam és drogoztam. Ekkor történt – és nem először –, hogy teljesen mélypontra kerültem. Sötét reménytelenséget éreztem. Ha egy hónapnyi önreflexió, naponta végzett meditáció és kétszáz órányi jóga sem segített rajtam, akkor van valami egyáltalán, ami segíthet?

Teljesen összetörve felhívtam a barátnőmet, Sophiát. – Lehetek én még valaha boldog? – kérdeztem tőle, mire ő azt mondta:

– Tegnap este egy podcastet hallgattam, ami egy manifesztációnak nevezett dologról szólt. Mindjárt átküldöm a linket, mert szerintem segítene neked.

Ekkor éppen a manikűröshöz tartottam, így arra gondoltam, hogy amíg elkészülnek a körmeim, addig bedugom a fülhallgatót a fülembe, és meghallgatom a podcastet. Ahogy most felidézem magamban a történetet, élénken látom magam előtt a képet; ott ülök egy fehér széken, fekete leggingsben és túlméretezett farmerdzsekiben, és miközben rózsaszínre festik a körmömet, elmerülten hallgatok valamit, ami aztán örökre megváltoztatja számomra a világot.

Amikor a körmöm elkészült, egyenesen hazamentem, és kinyitottam a laptopomat. A következőt írtam be a Google-ba: „Mi az a manifesztáció?”, majd csak ültem, olvastam, kutattam, hallgattam, tanultam és magamba szívtam mindent, amit csak találtam a manifesztációról. Ekkor már tudtam, mi az első dolog, amit szeretnék megvalósítani: a feltétel nélküli szeretet.

Alig egy héttel azután, hogy meghallgattam azt a bizonyos podcastepizódot, és átültettem a gyakorlatba néhány dolgot, amit tanultam, kaptam egy üzenetet a Raya nevű társkereső alkalmazáson keresztül egy Wade Briggs nevű ausztrál színésztől. Nem voltak közös barátaink, de számomra nagyon aranyosnak tűnt, így válaszoltam neki, és hamarosan valóságos üzenetváltó maratonba kezdtünk.

Két héttel később Wade – mielőtt hazaindult volna Ausztráliába – négy napra Londonba érkezett, azt követően, hogy a legjobb barátjával egy furgonnal beutazták egész Európát. Úgy döntöttünk, hogy másnap találkozunk.

A randink olyan jól sikerült, hogy Wade úgy döntött, nem száll fel a gépére, hanem „marad még egy kicsit, és meglátja, mi történik”.

Három hónappal később kiderült, hogy terhes vagyok.

2019. június 7-én, napra pontosan egy évvel azután, hogy az első üzenetét írta nekem, megszületett a fiunk, Wolfe. Ott volt a feltétel nélküli szeretet.

Most, három évvel később, Wade és én erősebbek vagyunk, mint valaha, és teljesen rabjai és megszállottjai a mi tökéletes kisfiunknak. Ráadásul megszabadultam minden függőségtől, sikeres, célokkal teli karriert építettem ki magamnak, elmondhatatlanul boldog és elégedett vagyok, és végre rendelkezem valamivel, amiről azt hittem, hogy örökre elérhetetlen lesz számomra: az önszeretettel.

Miután felfedeztem a manifesztációt, összegyűjtöttem mindent, amit tanultam, és az anyagot – mondhatni ösztönösen – hét egyszerű lépésbe rendeztem az elmémben. Én magam is követtem a lépéseket, és ekkor a legcsodálatosabb és leggyorsabb módon minden elkezdett kibontakozni. A változást varázslatosnak éreztem, ugyanakkor minden értelmet nyert és teljes mértékben logikusnak tűnt. Az életem minden elképzelhető módon átalakult; semmi nem maradt olyan, mint előtte. És mindez egyetlen dolog miatt történt: mert megértettem a manifesztáció valódi művészetét.

Elkezdtem mesélni a barátaimnak és a követőim kis csoportjának Instagramon arról a hihetetlen dologról, amit úgy hívnak, hogy „manifesztáció”. A legtöbb embernek fogalma sem volt, hogy miről beszélek, és akik sejtették, azok is mindig ugyanazt kérdezték: „Ez nem az, amikor csak elképzeled azt, amit akarsz, és az megtörténik?” Akkor jöttem rá, hogy a legtöbb ember még csak nem is hallott a manifesztációról, és akik igen, azok is csak a felszínét sejtik: és ez az oka annak, hogy olyan kevesen végzik ezt sikeresen.

Ekkor egyfajta késztetést, elhivatottságot éreztem magamban, hogy a lehető legtöbb embernek megtanítsam, hogyan fedezzék fel a magukban rejlő képességet. Az elmúlt két év során műhelyfoglalkozások és online szemináriumok alkalmával több ezer férfival és nővel osztottam meg a 7 lépéses útmutatómat. Naponta kapok üzeneteket olyan emberektől, akik ennek az erőteljes és varázslatos gyakorlatnak köszönhetően teljesen átalakították a világukat és valóra váltották az álmaikat. Amint beléptünk a 2021-es évbe, tudtam, hogy eljött az ideje megírni ezt a könyvet, mert azt is tudtam, hogy az írott szó segítségével sokkal több embert érhetek el és taníthatok.

Továbbra is naponta alkalmazom a manifesztációt, miközben megélem és belélegzem azokat a lépéseket, amelyeket tanítani fogok neked. Számomra tökéletesen megfelel, és lehetővé teszi, hogy minden egyes nap, amikor felébredek, hálát érezzek mindazért, amim van, és izgatottan várjam, hogy mit hoz számomra az univerzum.

Amióta elkezdtem a műhelyfoglalkozásaimat, azt látom, hogy egyre nő az érdeklődés a manifesztáció iránt, és ez az érdeklődés egyre nagyobb lendületet vesz. Nagyon izgalmas látni, hogy egyre több ember nyitja meg az elméjét annak a gondolatnak, hogy ők irányítják a sorsukat, ugyanakkor sokak számára nyomasztó lehet az ezzel járó információk sokasága, és néha nehéz eldönteni, hogy hogyan fogjanak hozzá. Ebben a könyvben 7 egyszerű lépésben összefoglaltam mindent, amit tudnod kell, hogy felfedhesd a varázslatot, és belevághass az általad megálmodott élet megvalósításába.

Azonban szeretném jól érthetően és egyértelműen leszögezni: a manifesztáció sokkal több, mint divatirányzat. A manifesztáció a tudomány és bölcsesség találkozása; egy filozófia, amely szerint élni kell, valamint egy önfejlesztő gyakorlat, amely segít abban, hogy a legjobban élhesd az életedet.

A manifesztáció nem új fogalom. William Walker Atkinson már 1906-ban megfogalmazta a manifesztáció fogalmát a Thought Vibration or the Law of Attraction in the Thought World (Gondolatrezgés vagy a vonzás törvénye a gondolatvilágban) című könyvében. És a manifesztáció általam leginkább kedvelt meghatározását egy Napoleon Hill nevű újságíró jegyezte le 1937-ben a Gondolkodj és gazdagodj című könyvében. Azt mondta: A kezedben van a sorsod. Befolyásolhatod, irányíthatod és felügyelheted a környezetedet. Olyanná teheted az életedet, amilyenné szeretnéd. Azóta számos nagy filozófus és gondolkodó írt a manifesztáció erejéről: közülük kedvenc tanítóim Louis Hay, Abraham Hicks, Wayne Dyer, Eckhart Tolle, Oprah Winfrey és dr. Joe Dispenza.

Ezek az emberek mind tudnak valamit, amit most már minden kétséget kizáróan én is tudok: a manifesztáció működik.

A MANIFESZTÁCIÓ TUDOMÁNYA

Az előbb azt mondtam, hogy a manifesztáció a tudomány és a bölcsesség találkozása. Íme tehát, a tudomány leegyszerűsített magyarázata számodra.

A kvantumfizika megtanított minket arra, hogy az univerzumban minden energiából áll. A testünket, a széket, amelyen ülünk, és felettünk az égboltot is energia alkotja. Más szóval minden fizikai anyag tiszta energia. Ami megkülönbözteti az egyik dolgot a másiktól, az a rezgési frekvencia és az atomok sűrűsége, amelyből felépülnek. A rezgés frekvenciája lehet magas, alacsony, vagy bárhol a kettő között.

A vonzás törvénye szerint a hasonló vonzza a hasonlót. Ez azt jelenti, hogy egy magas frekvenciájú rezgés a magas frekvenciájú rezgéseket, egy alacsony frekvenciájú rezgés pedig az alacsony frekvenciájú rezgéseket vonzza magához.

A gondolataink, érzelmeink és érzéseink is mind energiából állnak, és a különböző érzelmek különböző frekvenciájúak. Amikor változtatunk a gondolatainkon, az érzéseink és az átélt érzelmeink is megváltoznak, ami ugyanakkor megváltoztatja a teljes rezgési frekvenciánkat. Ekkor visszavonzzuk magunkhoz azt a frekvenciát, amit kibocsátottunk. Tehát ha megváltoztatjuk a gondolatainkat és ezáltal az érzelmeinket, képesek vagyunk változtatni a rezgésünkön, és végső soron a valóságunkon is.

A könyvben a „magas rezgés” és „alacsony rezgés” kifejezéseket használom a rezgés alacsony vagy magas frekvenciájának meghatározására

A manifesztáció tudománya egy másik fajta módon is működik, amely nem annyira a kvantumfizikáról, hanem inkább az idegtudományról, vagyis neurológiáról szól. Ezen elképzelés szerint a neuroplaszticitást (agyunk azon képességét, hogy a növekedés, tanulás és tapasztalatszerzés révén változzon és új pályákat hozzon létre) képesek vagyunk az önértékelésünk tudat alatti érzéseinek növelésére és a korlátozó hiedelmek felülírására használni, miközben az agyunkat felkészítjük arra, hogy felismerje a lehetőségeket, és a viselkedésünket a kívánt céljainkhoz igazítsa. Miközben ezt a könyvet olvasod, megtanulod, ezek a dolgok miért szerves részei a manifesztálás elsajátításának.

Ha szeretnél többet megtudni a manifesztáció tudományáról, javaslom, hogy olvasd el dr. Tara Swart A forrás című könyvét. Tara neurológus, a manifesztáció szakértője, jó barátom, és a könyvében a manifesztáció erejét kognitív kutatásokkal is alátámasztja.

AZ UNIVERZUM

Amikor a manifesztációról beszélek, a mondanivalómba mindig beleszövöm az univerzumot is. Számomra az univerzum az, ami a manifesztáció mögött rejlő erőt és varázslatot hordozza; ez a mi tudatosságunknál egy sokkal nagyobb valami. Egy olyan hatalmas erő, ami a világ végtelen bőségét hordozza magában.

Ha számodra ez az erő valami mást jelent, akkor a könyv olvasása során bármikor felcserélheted az „univerzum” szót a saját értelmezésedre.

Nos, készen állsz arra, hogy felszabadítsd a belső erődet és a lehető legjobb életet éld?

MANIFESZTÁLJ ROXIE-VAL: A KÖZÖSSÉG

A műhelyfoglalkozásaim, online szemináriumaim és csoportos képzéseim egyik legszebb és legcsodálatosabb aspektusa az alkalmak során létrejövő közösség. Rengeteg barátság született a 2020-as karantén alatt tartott online szemináriumokon, és számtalan WhatsApp-csoport létezik, több száz férfival és nővel, akik az alkalmaimon való részvétel után jöttek össze. Ezekben a chatcsoportokban támogatják egymást, inspiráló tartalmakat és önfejlesztő forrásokat küldenek egymásnak. El sem tudom mondani, mennyire boldoggá tesz, hogy látom a közösség növekedését.

Tudom, ahogy öregszünk, egyre nehezebb hasonló gondolkodású emberekkel találkozni és új barátokat szerezni, és ezért szeretném, ha a platformom valóban a találkozás és kapcsolatteremtés helye lenne. Szeretnék mindenkit arra bátorítani, hogy ismerkedjen és teremtsen kapcsolatot.

Ha szeretnél csatlakozni a közösséghez, vegyél részt az egyik webináriumon, látogass el személyesen valamelyik műhelyfoglalkozásomra, vagy csatlakozz a „Manifest with Roxie” Facebook-csoporthoz. Továbbá a #MANIFESTWITHROXIE hashtaggel megoszthatod a történeteidet, posztolhatsz a fejlődésedről és a manifesztációs sikertörténeteidről.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen